[{"text_idx": "#000000", "text": "Legilo de e-libroj Que proReader"}, {"text_idx": "#000001", "text": "En ekspozicio CES 2010 (Consumer Electronics Show), kiu okazis inter la 7-a kaj 10-a de januaro en Las Vegas, aperis ne nur la legilo Skiff Reader. Kompanio Plastic Logic prezentis novan legilon de e-libroj Que proReader, kiu estas la unua aparato de konsuma elektroniko, kiu uzas organikajn transistorojn."}, {"text_idx": "#000002", "text": "La organikaj transistoroj estas parto de nigra-blanka tus\u0302-elektronikpapero kun diagonalo 27 cm, integrita en Que, kiun produktis kompanio E-Ink. La organikaj transistoroj povas esti produktataj c\u0302e multe malpli alta temperaturo ol kutimaj siliciaj transistoroj. La ekrano, kiu estis uzita por Que, konsistas el miliono da organikaj transistoroj kaj estas fleksebla, danke al tio preskau\u0306 nerompebla, tamen trovig\u0302as en firma plasta ingo."}, {"text_idx": "#000003", "text": "La aparato kapablas aperigi e-librojn en diversaj dosierformoj (GIF, JPEG, PNG, BMP, ePub, TXT), dokumentojn PDF kaj g\u0302i subtenas ankau\u0306 dosierformojn de aplikaj\u0302oj el la pakaj\u0302o Microsoft Office. La legilo aperigas grafeojn kaj tabelojn en sufic\u0302e bona kvalito, do g\u0302i konvenas por uzantoj el entreprena sfero."}, {"text_idx": "#000005", "text": "La firmao prezentis du modelojn de la legilo (ili estos ac\u0302eteblaj ekde aprilo 2010):\n1. kun 4 GB da integrita memoro, Wi-Fi; prezo 649 dolaroj\n2. kun 8 GB da integrita memoro, Wi-Fi kaj 3G; prezo 799 dolaroj. G\u0302i povus lau\u0306dire konservi ec\u0302 75 000 dokumentojn."}, {"text_idx": "#000006", "text": "Vidu ankau\u0306 detalajn priskribojn de la unua kaj dua modeloj, au\u0306 360-gradan trarigardon (klaku sur \u201c360\u00b0\u201d en dekstra menuo)."}, {"text_idx": "#000010", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]